kardosdrur/scandi-wiki huggingface dataset:
Dorthe Gerlach

Dorthe Gerlach (født 1980 i København, opvokset i Jerslev) er en dansk sangerinde og sangskriver. Hun fik sit gennembrud med duoen Hush som debuterede i 2004 og siden har solgt over 100.000 albums i Danmark.

Hun er indehaver af pladeselskabet Little Tornado som den 20. oktober 2014 udsendte singlen "Natlys", det første udspil fra hendes debutsoloalbum af samme navn.
Albummet udkom i januar af 2015.

I forhold til Gerlachs tidligere musik fremstod "Natlys" med et mere elektronisk lydbillede og i en genre mere i retning af tidstypisk pop.
Anmelderne var mindre entusiastiske over den elektroniske produktion, men noterede sig Gerlachs flotte vokal.
Albummet bestod af 11 dansksprogede sange, alle skrevet af hende selv.

Teksterne indeholdt erindringer og refleksioner blandt andet Voksen sommer om hendes tid som teenager i sommerens Løkken og Assistens med linjer taget fra gravstene på hendes lokale kirkegård Assistens Kirkegård.

Gerlach har også arbejdet uden for det elektroniske med sin musik.
Således har hun samarbejdet med Chris Minh Doky, et samarbejde som begyndte i Hushs regi.
Blandt andet har Gerlach lagt vokal til Minh Dokys jazzmesse i Vor Frue Kirke i både 2013, 2014 og 2015.
Til jazzmessen 2015 fremførte de Assistens og titelsangen Natlys.

Hun giver jævnligt koncerter rundt omkring i Danmark.

I 2017 deltog hun i Toppen af Poppen på TV 2 Danmark.

Til DRs mindekoncert for Kim Larsen på Rådhuspladsen i København den 7. oktober 2018 fremførte hun en fortolkning af "This is my life".

Gerlach og ægtefællen Michael Hartmann venter deres første barn i starten af 2020.

Toppen af Poppen 
 Opført for andre:
 Spillede Auras sang "Love Somebody"

Referencer 

Hush
Musikere fra Danmark
Wardenburg

Wardenburg er en by med godt 15.600 indbyggere beliggende i den nordvestlige del af Landkreis Oldenburg i den tyske delstat Niedersachsen.

Geografi 
Wardenburg ligger ved den nordvestlige udkant af Naturpark Wildeshauser Geest syd for byen Oldenburg. Floderne Hunte, Lethe og Streeker Fleth løber gennem kommunen. Mod nord grænser kommunen Wardenburg til Küstenkanal, mod øst, på den andens ide af Hunte, grænser den til Osenberge.

Ude over Oldenburg mod nord, er de nærmeste større byer Sandkrug mod øst og Huntlosen mod sydøst.

Inddeling 

I kommunen Wardenburg ligger følgende byer, landsbyer og bebyggelser:

Eksterne kilder/henvisninger 

 Byens websted

Byer i Niedersachsen
Charlotte Munck

Charlotte Munck kan henvise til flere personer:
 Charlotte Munck (sygeplejerske) (1876-1932) – dansk sygeplejerske med stor betydning for sygeplejen
 Charlotte Munck (skuespiller) (født 1969) – dansk skuespiller, som især er kendt fra tv-serien Anna Pihl
Rjasan oblast

Rjasan oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten ligger i byen Rjasan (), der har  indbyggere. Den næststørste by i oblasten er Kasimov () med  indbyggere.

Geografi 
Rjasan oblast grænser op til Vladimir oblast (n), Nisjnij Novgorod oblast (nø), Republikken Mordovija (ø), Pensa oblast (sø), Tambov oblast (s), Lipetsk oblast (sv), Tula oblast (v) og Moskva oblast (nv).

Kendte personer fra Rjasan oblast 
 Konstantin Tsiolkovskij, ingeniør
 Sergej Jesenin, lyriker

Noter

Eksterne henvisninger 

 Rjasan oblasts officielle hjemmeside  

 
Etableret i 1937
Vams

En vams (fr. gambaison eller gambeson) var et klædningsstykke udstoppet med vat eller flere lag stof, som blev båret under brynjen. Ifølge franske statutter af 1323 skulle der mindst tre pund vat i. Vamse, der stadig var vatterede og stukne, blev i 1500-tallet et overklædningsstykke båret af militære som civile − mænd som kvinder.

Ordet vams bruges nu om et tykt varmt klædningsstykke.

Referencer

Eksterne henvisninger 

 "Vams" og "vams" hos Ordnet.dk
 , bind 24, side 481 af museumsinspektør Elna Mygdal

Overkropsbeklædning
Rustning
Play (Great Big Sea-album)

Play er det tredje studiealbum fra det canadiske folkrockband Great Big Sea. Det blev udgivet i maj 1997.

Det toppede som #9 på de canadiske albumhitlister, og solgte 3x platin. Der blev udsendt tre singler fra albummet; "When I'm Up (I Can't Get Down)" der nåede #3 på den canadiske hitliste, og #13 på den akustiske, "Ordinary Day", der nåede #3 på den akustiske og #30 på den almindelige hitliste, samt en coverversion af R.E.M.s sang "End of the World", der nåede #9 og #34 på hhv. den akustiske og den almindelige hitliste.

Spor 
"Ordinary Day" (Alan Doyle, Séan McCann) 3:09
"When I'm Up (I Can't Get Down)" (Ian Telfer, Alan Prosser, John Jones) 3:24
"The Night Pat Murphy Died" (Traditionel, arrangeret af Great Big Sea) 3:02
"How Did We Get from Saying 'I Love You'..." (Alan Doyle) 3:40
"Donkey Riding" (Traditionel) 2:26
"Haven't Seen You in a Long Time" (Colin Hay) 2:53
"End of the World" (Bill Berry, Peter Buck, Mike Mills, Michael Stipe) 2:41
"General Taylor" (Arrangerett af Alan Doyle, Séan McCann, Bob Hallett, Darrell Power) 2:53
"Seagulls" (Bob Hallett) 2:10
"Recruiting Sargeant" (Traditionel) 3:32
"Greenspond" (Traditionel) 3:09
"My Apology" (Séan McCann) 2:39
"Jakey's Gin" (Traditionel) 2:54
"Something I Should Know" (Séan McCann) 2:59
"Jolly Roving Tar" (Traditional) 2:59
"Rigadoon" (nogle gange omtalt som "Little Beggarman" eller "Jolly Beggar Dude") (Alan Doyle, Séan McCann, Bob Hallett, Darrell Power) 3:00

Om sangene 
 "Recruiting Sargeant" handler om Royal Newfoundland Regiment under første verdenskrig og blev taget fra en gammel treditionel skotsk sang "Twa Recruitin' Sergeants" om Black Watch Regimentet, som stammer fra Napoleonskrigene, og sangen har derfor visse ligheder med en anden traditionel sang fra perioden "Over the Hills and Far Away". Great Big Seas version stammer fra et skuespil ved navn The Recruiting Officer.
 "Greenspond" handler om Greenspond, Newfoundland and Labrador, der er en lille fiskeby på nordkysten af Newfoundland, Canada.
 Spor nummer 16 er et bonusnummer, og har som sådan ikke noget navn. Det er en traidtionel irsk sang, som fans ofte referer til som "Little Beggarman", "Rigadoon", eller "Jolly Beggar Dude".

Referencer

Eksterne henvisninger 
Play  page at the Official GBS Website 

Great Big Sea-album
Album fra 1997
Danmarks Skolebibliotekarers børnebogspris

Danmarks Skolebibliotekarers børnebogspris er en årlig litteraturpris, der uddeles til en dansk forfatter eller illustrator. Udvælgelsen varetages af et prisudvalg. Prisen ledsages af en plakat og et kontant pengebeløb.

Prisen er stiftet i forbindelse med Danmarks Skolebibliotekarforenings 25-års jubilæum i 1978. Prisen har til formål at fremme den kvalitative danske børnebogsproduktion og gives til en dansk, skønlitterær børnebogsforfatter eller andre, der har ydet en indsats inden for børnelitteraturen som illustrator, initiativtager eller lignende. Foreningen skiftede i 2003 navn til Danmarks Skolebibliotekarer.

Prismodtagere 
 2014: Mette Finderup for hele sit forfatterskab
 2013: Camilla Hübbe og Rasmus Meisler: Tavs (roman)
 2012: Charlotte Pardi for sine illustrationer
 2011: Jesper Wung-Sung
 2010: Manu Sareen
 2009: Kenneth Bøgh Andersen
 2008: Cecilie Eken
 2007: Peter Mouritzen
 2006: Trine May
 2005: Hanne Kvist: Hr. Lykke. Kaos og kærlighed i hr. Lykkes kitteludlejning (roman)
 2004: Ursula Seeberg
 2003: Lene Kaaberbøl: Skammerens børn (roman-serie)
 2002: Anders Johansen: Raklos rejse (roman-serie)
 2001: Martin Petersen
 2000: Kim Fupz Aakeson
 1999: Designskolen Kolding
 1998: Louis Jensen
 1997: Torben Weinreich 
 1996: Dorte Karrebæk og Nils Hartmann
 1995: Jørn Mathiassen: Besættelsesbarn
 1994: Tegnedrengene (fællespseudonym) for Anders Sørensen og Per Tønnes Nielsen
 1993: Sally Altschuler
 1992: Cecil Bødker
 1991: Lene og Pierre Bourgeat
 1990: Bjarne Reuter
 1989: Lars-Henrik Olsen: Dværgen fra Normandiet
 1988: Bent Haller
 1987: Hjørdis Varmer
 1986: Halfdan Rasmussen og Ib Spang Olsen: Tante Andante
 1985: Elvig Hansen
 1984: Gerd Rindel
 1983: Søren Christensen
 1982: Jørgen Liljensøe
 1981: Tegneserien: Ulven er løs. Undervisningsudgave (Valhalla, 1), tegnet af Peter Madsen, skrevet af Hans Rancke-Madsen, farvelagt af Søren Håkansson, produceret af Henning Kure
 1980: Thøger Birkeland
 1979: Ole E. Christiansen
 1978: Bent Rasmussen

Eksterne henvisninger 
 http://www.skolebibliotekarer.dk/Om-DSA/Boernebogsprisen.aspx[ Danmarks Skolebibliotekarers børnebogspris' hjemmeside med vedtægter] 
 Børnebogspriser

Skolebibliotekarers børnebogspris
Etableret i 1978
Voronezj oblast

Voronezj oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Oblastens administrative center er placeret i byen Voronezj (), der med sine  indbyggere er oblastens største by.  Andre større byer er Borisoglebsk med  indbyggere og Rossosj, der har  indbyggere.

Geografi 

Voronezj oblast ligger i den centrale del af den europæiske del af Rusland, og har en gunstig beliggenhed, ved knudepunktet af transportvejene i industriområderne i Rusland og SNG-landene. Inden for en radius af ca. 1000 km omkring Voronezh er 50 % af den russiske og 40 % af den ukrainske befolkning bosat.

Oblastens areal på 52,2 tusinde km² udgør omkring en tredjedel af arealet i den Centrale Sortjords økonomiske region. Fra nord til syd er oblasten 277,5 km lang og fra vest til øst 352 km.

Grænser 

Voronezj oblast grænser i syd op til Ukraine (Luhansk oblast) og Rostov oblast, i vest Belgorod oblast, i nordvest Kursk oblast, i nord Lipetsk oblast, Tambov oblast, i nordøst Volgograd oblast og Saratov oblast.

Byer i Voronezj oblast

Referencer

Eksterne henvisninger 

 Voronezj oblasts officielle hjemmeside 

 
Etableret i 1934
Europa Cup i ishockey 1972-73

Europa Cup 1972-73 var den ottende udgave af Europa Cup'en i ishockey, arrangeret af International Ice Hockey Federation, og turneringen med deltagelse af 16 hold blev spillet i perioden fra oktober 1972 til 20. august 1974.

Turneringen blev vundet af HK CSKA Moskva fra Sovjetunionen, som for anden sæson i træk i finalen besejrede Brynäs IF fra Sverige. Det samlede resultat af de to finaler blev 18-4. Det var femte sæson i træk, at turneringen blev vundet af HK CSKA Moskva.

Format og hold 

De nationale mestre i sæsonen 1971-72 i IIHF's medlemslande i Europa kunne deltage i turneringen, sammen med den forsvarende mester, HK CSKA Moskva. Turneringen blev afviklet som en cupturnering, hvor hvert opgør blev spillet over to kampe, idet holdene mødtes på både hjemme- og udebane. Opgørene blev afgjort i form at summen af de to resultater, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp.

Resultater

Første runde

Anden runde

Kvartfinaler

Semifinaler 

I semifinalerne trådte den foregående sæsons finalister, HK CSKA Moskva og Brynäs IF, ind i turneringen. Kampene blev spillet i september-oktober 1973.

Finale 

Finalekampene blev spillet den 20. november 1973 og 20. august 1974.

Kilder / eksterne henvisninger 
 Hockey Archives - Coupe d'Europe 1972/73

Noter 

1972-73
Ishockey i 1972
Ishockey i 1973
Ishockey i 1974
Jonas Salk

Jonas Edward Salk (født 28. oktober 1914 i New York, død 23. juni 1995 i La Jolla, Californien) var en amerikansk læge, medicinsk forsker og virolog, der stod i spidsen for det medicinske team, som udviklede den første succesrige poliovaccine.

Jonas Salk voksede op i New Yorks jødiske immigrantkvarter omkring East Harlem som søn af de jødiske indvandrere Daniel og Dora Salk og flyttede senere med familien til kvartererne Bronx og Queens.

Under 2. verdenskrig medvirkede Jonas Salk ved udviklingen af en influenzavaccine til det amerikanske militær. 

Fra 1950 var Jonas Salk leder af afdelingen for virusforskning ved University of Pittsburgh, hvor en væsentlig del af hans arbejde var koncentreret om at bekæmpe og begrænse udbredelsen af den frygtede og smitsomme sygdom polio (tidligere børnelammelse), en smitsom virussygdom, som rammer hjerne og rygmarv og kan medføre lammelser i løbet af få timer. 

I 1955 introducerede Jonas Salk den første poliovaccine, der var fremstillet af inaktiveret poliovirus og under udviklingsfasen i 1953 blev afprøvet på dyr og på Salk selv og hans egen familie.

Vaccinen, som gives i form af injektion, blev hurtigt massefremstillet, og omfattende massevaccinationer blev iværksat (også i Danmark fra slutningen af 1955), hvorefter polio i dag er en sjælden sygdom med få hundrede årlige tilfælde på verdensplan.

I 1960 grundlagde han Salk Institute for Biological Studies i La Jolla i Californien, som har udviklet sig til et betydningsfuldt medicinsk forskningscenter. Her fortsatte han sit arbejde med forskningsaktiviteter og forfattervirksomhed. Gennem den seneste del af sit liv arbejdede Salk med at forsøge at finde en vaccine mod HIV.

Eksterne henvisninger 
 www.jonassalklegacyfoundation.org - officiel website for The Jonas Salk Legacy Foundation
 www.jonas-salk.org - The Jonas Salk Center, etableret af Jonas Salks familie med informationsmateriale for studerende og forskere
 www.salk.edu - officiel website for Salk Institute for Biological Studies

Læger fra USA
Virologer
Küstenkanal

Küstenkanal, er en omkring 70 km lang kanal, som forbinder Dortmund-Ems-Kanal med floden Hunte og videre til Weser. Den bruges i dag hovedsageligt til transport af kul fra Ruhrgebiet til Bremen.

Anlæg 
Den blev bygget fra 1922 til 1935 ved at udvide en allerede eksisiterende afvandingskanal, fra moserne ved Oldenburg. Den forbinder Ems og Dortmund-Ems-Kanalen ved Dörpen via Hunte ved Oldenburg til Weser ved Elsfleth.

Den østlige del af Küstenkanal var en udvidelse af Hunte-Ems-Kanal fra 1893. Denne ekisterer stadig i den vestlige del som Elisabethfehnkanal.

Kanalen blev taget i brug 28. September 1935. Der var sluser i Dörpen og Oldenburg.
Kanalen kunne besejles af skibe på 600-750 tons med en længde på op til 67 m, en bredde på 8,20 m og en dybgang på 1,75-2,00 m.

Den er efter krigen udbygget til 1000-tons skibe.

Data 
 Længde: 69,63 km
 Dybde: 3,50 m
 Højde under broer: 4.50 m
 Sluser: Længde 105 m, bredde 12 m

Eksterne kilder/henvisninger 

 Wasser- und Schifffahrtsamt Meppen 
 Küstenkanal på Wasser- und Schifffahrtsamt Bremen 
 Das Projekt Küstenkanal der Grundschule Friedrichsfehn  

Kanaler i Tyskland
Niedersachsens geografi
Mannen (fjeld i Romsdal)

Mannen er et fjeld på 1294 m over Horgheim i Romsdalen. Formen kan minde om en enorm gås, som sidder og skuer ud over dalen. Den kan ses fra dalen.

Fjeldet er ustabilt, og man frygter et større jordskred. Fjeldet har været overvåget siden 2009.  

Et mulig delskred kan komme til at krydse dalbunden og ramme bebyggelse, jernbane og europavej E136. Elven Rauma kan også blive spærret med fare for oversvømmelse. 

I efteråret 2014 observerede man en tydelig større bevægelse i fjeldet. Det er meget følsomt for nedbør, og sidst i oktober blev flere huse evakueret, mens Raumabanen blev standset. Man har med vilje ikke forsøgt at igangsætte stenskreddet med dynamit, fordi man ikke er sikker på, hvilken effekt det vil have, da man ikke kender alle fjeldets sprækker og et eventuelt stenskred kan derfor ikke styres.

Se også
En tidligere større ulykke:
Tjelle-skredet

Referencer

Eksterne links
NGU rapport om Mannen 

Bjerge i Møre og Romsdal
Jordskred
Tsunamier
Dannebrogsvindue

Et dannebrogsvindue er en variant af korspostvinduet, som er opdelt ved at lod- og tværpost er sat sammen som et latinsk kors. Dannebrogsvinduet har feltfordelingen svarer til Dannebrog.

Bygningsdele
Vinduer
Dortmund-Ems-Kanal

Dortmund-Ems-kanalen er en 265 kilometer lang kanal som forbinder Ruhrområdet med Nordsøen. Kanalen blev åbnet i 1899 og går fra flodhavnen i Dortmund til flodhavnen Emden, hvor den benyttes til fragt af jernmalm og anden fragtgods. Kanalen blev bygget for at mindske godsmængden fra jernbanerne, som heller ikke kunne transportere gods fra Ruhrområdet. En anden grund var at kanalen skulle gøre kul fra Ruhrområdet mere konkurrensedygtig i forhold til importeret kul fra Storbritannien, samt at stålindustrien i den østlige del af området havde behov for jernmalm udenfra.

Den kunstige og sydlige del af kanalen ender efter 215 kilometer ved portene til Herbrum i nærheden af Meppen. Derfra går kanalen over en længde på 45 kilometer med floden Ems indtil slusen ved Oldersum. Derfra fortsætter kanalen i nye ni kilometer i en kunstig del fordi skibene fra denne tid ikke var bygget for sejlads på åbent vand som Dollart og indsejlingen til havnen i Emden. Denne del af kanalen blev tilkoblet Ems-Jade-kanalen fra Emden til Wilhelmshaven.

Kanalen blev angrebet en række gange under anden verdenskrig på grund af dens strategiske betydning, og den blev ødelagt af 617 Squadron RAF (bedre kendt som Dambusters) i september 1944 i et angreb som forårsagede betydelige skader. Selve kanalen blev repareret efter krigens afslutning. Den mest kendte bygning ved Dortmund-Ems-kanalen er skipselevatoren Henrichenburg ved Waltrop, som kunne hæve og sænke skibe omkring 14 meter. Den var i brug til 1962 og blev senere erstattet af en ny skipsheis og en ny sluse. I dag huser bygningen Westfälisches Industriemuseum.

Nogle kilometer nord for Waltrop kommer kanalen til byen Datteln, som ligger i et krydsningspunkt mellem de fire kanaler Dortmund-Ems-kanalen, Datteln-Hamm-kanalen, Wesel-Datteln-kanalen og Rhein-Herne-kanalen.

Byer langs kanalen 
Dortmund, Waltrop, Datteln, Olfen, Lüdinghausen, Senden, Hiltrup, Münster, Dörenthe, Hörstel, Bevergern, Rheine, Hesselte, Lingen, Geeste, Meppen, Haren, Papenburg, Düthe, Heede, Lehe, Aschendorf, Oldersum og Emden.

Litteratur 
 Emsländischer Heimatbund: 100 Jahre Dortmund-Ems-Kanal. Die Geschichte einer Wasserstraße im Emsland. Verlag des Emsländischen Heimatbundes, Sögel 1999, 
 Kösters-Kraft, Michael: Großbaustelle und Arbeitswanderung. Niederländer beim Bau des Dortmund-Ems-Kanals 1892–1900. Rasch, Osnabrück 2000, 
 Krabbe, Wolfgang R.: Arbeitssituation und soziale Lage der Arbeiter beim Bau des Dortmund-Ems-Kanals. In: Landschaftsverband Westfalen-Lippe: Das Schiffshebewerk Henrichenburg. Landschaftsverband Westfalen-Lippe, Hagen 1985,

Eksterne kilder/henvisninger 

 Dortmund-Ems-Kanal - Streckenverlauf und bauliche Entwicklung  på wsa-meppen.de

Kanaler i Tyskland
Nordrhein-Westfalens geografi
Niedersachsens geografi
Dortmund
Novosibirsk oblast

Novosibirsk oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten ligger i byen Novosibirsk (), der har  indbyggere. Den næststørste by i oblasten er Berdsk () med  indbyggere.

Geografi 
Novosibirsk oblast ligger i den sydøstlige del af den Vestsibiriske slette. Fra vest til øst er oblasten 642 km og fra nord til syd 444 km.

Novosibirsk oblast grænser op til Omsk oblast mod vest, Tomsk oblast mod nord og Kemerovo oblast i øst. Mod syd og sydvest grænser Novosibirsk oblast op til Altai kraj og Kasakhstan.

Historie 

Novosibirsk oblast blev oprettet den 28. september 1937 ved opdelingen af Vestsibiriske kraj i Novosibirsk oblast og Altaj kraj. I 1943 blev Kemerovo oblast udskildt fra Novosibirsk oblast, ligeledes blev Tomsk oblast udskilt fra oblasten i 1944.

Referencer

Eksterne henvisninger 

 Novosibirsk oblasts officielle hjemmeside 

 
Etableret i 1937
Som jordgubbarna smakade...

Som jordgubbarna smakade... er et livealbum af Joakim Thåström, indspillet og udgivet i 2012 af Razzia/Sony.  Albummet omfatter tillige en live-dvd, der indeholder optagelserne fra Thåströms koncerter i Cirkus Stockholm den 28. februar 2012 og Sentrum Scene i Oslo 17. marts samme år under turnéen for albummet Beväpna dig med vingar. 

Musikken fra koncerten i Stockholm (men ikke fra Oslo) indgår på CD'en. Som jordgubbarna smakade... er Thåströms første live-dvd.

Albummet er endvidere udgivet som et dobbelt vinyl-album i LP-format.

Titlen på albummet er hentet fra en linje af teksten fra sangen "Samarkanda" på albummet Beväpna dig med vingar. En stor del af sangene på CD'en og DVD'en er liveudgaver af albummet Beväpna dig med vingar, der netop var udgivet ved koncerterne, men der er tillige medtaget en række sange fra lidt ældre album, herunder to udgaver af Imperiets "Du ska va president" samt "Rock 'n' Roll e död"

Trackliste DVD
 "Beväpna dig med vingar" (Cirkus)
 "Kärlek är för dom" (Cirkus)
 "Miss Huddinge ´72" (Cirkus)
 "Dansbandssångaren" (Oslo)
 "Aldrig nånsin komma ner" (Oslo)
 "Nere på Maskinisten" (Cirkus)
 "Ingen neråtsång" (Cirkus)
 "Smaken av dig" (Oslo)
 "Kriget med mej själv" (Cirkus)
 "Främling överallt" (Oslo)
 "Axel Landquists Park" (Oslo)
 "Låt dom regna" (Cirkus)	
 "Kort biografi med litet testamente" (Oslo)
 "Vacker död stad" (Cirkus)
 "St Ana katedral" (Cirkus)
 "Samarkanda" (Cirkus)
 "Ingen sjunger blues som Jeffrey Lee Pierce" (Oslo)
 "Rock´n´Roll e död" (Oslo)
 "Du ska va president" (Cirkus)
 "Fanfanfan" (Oslo)
 "Sønder Boulevard" (Cirkus)
 "St Ana Katedral" (Oslo)
 "Du ska va president" (Oslo)

Trackliste CD
 "Beväpna dig med vingar" 
 "Dansbandssångaren" 
 "Axel Landquists Park"
 "Kort biografi med litet testamente" 
 "Du ska va president" 
 "St Ana katedral" 
 "Ingen neråtsång" 
 "Fanfanfan" 
 "Främling överallt" 
 "Miss Huddinge ´72" 
 "Kriget med mej själv" 
 "Vacker död stad"

Trackliste vinyl (LP)

Side 1 
 Beväpna Dig Med Vingar	
 Miss Huddinge '72	
 Dansbandssångaren	
 Aldrig Nånsin Komma Ner	
 Nere På Maskinisten

Side 2 
 Ingen Neråtsång	
 Smaken Av Dig	
 Kriget Med Mig Själv	
 Främling Överallt	
 Axel Landquists Park

Side 3
 Låt Dom Regna
 Kort Biografi Med Litet Testamente	
 Vacker Död Stad	
 St Ana Katedral	
 Samarkanda

Side 4 
 Ingen Sjunger Blues Som Jeffrey Lee Pierce	
 Rock 'N' Roll E Död	
 Du Ska Va President	
 Fanfanfan	
 Sønder Boulevard

Medvirkende 
 Joakim Thåström, sang, akkustisk guitar
 Pelle Ossler, el-guitar, percussion, kor
 Ulf Ivarsson, bas, percussion, kor
 Mikael Nilzén, keyboards,
 Niklas Hellberg: Keyboard, klaver, kor
 Anders Hernestam, trommer, percussion, kor

Noter 

Album fra 2012
Livealbum fra 2012
Joakim Thåström-album
Musikvideoer og DVD-er
Johan Fogh

Johan Henrik Fogh (født 24. november 1947 i København, død 13. august 2021) var en dansk arkitekt. Han var uddannet fra Kunstakademiets Arkitektskole i 1970 og stiftede i 1976, sammen med arkitekt Per Følner, tegnestuen Fogh & Følner. Deres mest kendte byggeri er Bornholms Kunstmuseum. Af andre byggerier kan nævnes Egedal Kirke og Kulturhuset Islands Brygge.

Johan Fogh var Kongelig bygningsinspektør fra 1996 til 2008. I 1995 modtog Johan Fogh og Per Følner Eckersberg Medaillen.

Referencer 

Arkitekter fra Danmark
Danskere i 1900-tallet
Danskere i 2000-tallet
Modtagere af Eckersberg Medaillen
Personer i Kraks Blå Bog (afdøde)
Raimo Kangro

Raimo Voldemarovich Kangro (født 21. september 1949 i Tartu, død 4. februar 2001 i Ruila, Estland) var en estisk komponist, pianist og  lærer. 

Kangro studerede komposition hos Jaan Rääts og Eino Tamberg på Tallinn Musikkonservatorium. Kangro underviste i komposition på Estonian Accademy of Music, og var tillige formand for den Estiske Komponistforening.

Han har skrevet fire symfonier, orkesterværker, operaer, to klaverkoncerter, to violinkoncerter etc. Han komponerede klassisk musik i en original stil blandet med folklore fra sit land, med elementer af minimalisme, med interessante instrumentkombinationer.

Udvalgte værker 
 Symfoni nr. 1 "Sinfonia Semplice" (1976)
 Symfoni nr. 2 "Tuuru" (1985)
 Symfoni nr. 3 "Sinfonia Sincera" (1986)
 Symfoni nr. 4 "Clicking Symphony" (1993)

Eksterne kilder/henvisninger 

   Om Raimo Kangro  på musicweb-international.com 

Komponister fra Estland
Pianister
Lærere
Personer fra Tartu